 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2023. gada 30. novembrī Nr. 734**

(protokols Nr. 22, 11. p.)

**Par zemes vienības “Masīvs 5-141, zemes gabals Nr. 109”, Aronas pagastā, ieskaitīšanu rezerves zemes fondā**

Ar Madonas novada pašvaldības 22.12.2010. lēmumu Nr. 2 (protokols Nr. 24) (1. 29. apakšpunkts) tika pieņemts lēmums izbeigt pastāvīgās zemes lietošanas tiesības [..] uz zemi ar kadastra apzīmējumu 7042 010 0506 0,0596 ha platībā, pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 25. pantu, un ar šī lēmuma punktu Nr. 2 zeme ieskaitīta pašvaldībai piekritīgās zemēs.

Zemes nomas līgums ar [..] likumā noteiktajā kārtībā, t. i., viena gada laikā pēc zemes pastāvīgās lietošanas tiesību izbeigšanas, netika noslēgts, līdz ar to pašvaldībai jāpieņem lēmums par zemes vienības iekļaušanu rezerves zemes fonda zemēs.

Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. panta 21 daļā paredzēts, ka personai, kurai zemes pastāvīgās lietošanas tiesības izbeidzas Pabeigšanas likums 25. panta pirmajā daļā minētajos gadījumos, zemes nomas pirmtiesības jāizlieto viena gada laikā no zemes pastāvīgās lietošanas tiesības izbeigšanās. Ja minētajā termiņā persona zemes nomas pirmtiesības neizlieto, pašvaldība pieņem lēmumu par attiecīgās zemes izmantošanu zemes reformas pabeigšanai vai par ieskaitīšanu rezerves zemes fondā. Ja pašvaldība lēmumu pieņem līdz 2009. gada 30. decembrim, tad zemi ieskaita zemes reformas pabeigšanai, bet, ja lēmumu pieņem pēc 2009. gada 30. decembra, — zemi ieskaita rezerves zemes fondā.

Ņemot vērā to, ka zemes lietošanas tiesības [..] pārtrauktas, bet zemes nomas līgums ne ar viņu, ne viņa mantiniekiem nav noslēgts, zeme ieskaitāma rezerves zemes fondā.

Pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 25. panta 21 daļu, ņemot vērā 15.11.2023. Uzņēmējdarbības, teritoriālo un vides jautājumu komitejas atzinumu, atklāti balsojot: **PAR – 17** (Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gunārs Ikaunieks, Guntis Klikučs, Iveta Peilāne, Kaspars Udrass, Māris Olte, Rūdolfs Preiss, Sandra Maksimova, Valda Kļaviņa, Vita Robalte, Zigfrīds Gora), **PRET – NAV, ATTURAS – NAV**, Madonas novada pašvaldības dome **NOLEMJ:**

1. Zemes vienību “Masīvs 5-141, zemes gabals Nr. 109” ar kadastra apzīmējumu 7042 010 0506, kas atrodas Aronas pagastā, ieskaitīt rezerves zemes fonda zemēs.
2. Atzīt par spēku zaudējušu Madonas novada pašvaldības 22.12.2010. lēmumā Nr. 2 (protokols Nr. 24) 2. punktā iekļautās zemes vienības ar kadastra apzīmējumu 7042 010 0506 0,0596 ha platībā piekritību pašvaldībai.
3. Nekustamā īpašuma pārvaldības un teritorijas plānošanas nodaļai iesniegt lēmumu Valsts zemes dienestā kadastra datu aktualizācijai.

Domes priekšsēdētāja vietnieks Z. Gora

*Čačka 28080793*

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU